**Ministru kabineta rīkojuma projekta “Par pašvaldības policijas darbinieku vakcināciju” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Lai nodrošinātu iekšējās drošības uzdevumu izpildi, noteikt Latvijas Republikas pilsētu un novadu pašvaldības policiju prioritāri vakcinējamos amatus pret jaunā koronavīrusa SARS-CoV-2 izraisītās Covid-19 infekcijas slimību. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts “Par pašvaldības policijas darbinieku vakcināciju” (turpmāk – rīkojuma projekts) izstrādāts, pamatojoties uz Ministru kabineta 2021. gada 16. februāra sēdes protokollēmuma (prot. Nr. 17 3. §) “Informatīvais ziņojums “Par prioritāri vakcinējamām personu grupām”” 4. punktā uzdoto – pirms V un VII prioritāri vakcinējamās grupās iekļauto sabiedrības grupu vakcinācijas uzsākšanas nozaru ministrijām nodrošināt atbilstošo organizāciju vai uzņēmumu un profesiju vai amatu sarakstu sagatavošanu un iesniegšanu apstiprināšanai Ministru kabinetā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar likuma “Par policiju” 19. pantu pašvaldības policijas pienākumos ietilpst likumpārkāpumu profilakse, ar iespējamiem likumpārkāpumiem un notikumiem, kuri apdraud personu vai sabiedrības drošību, saistītu iesniegumu un informācijas reģistrēšana, reaģēšana uz sniegto informāciju, kā arī saņemtās informācijas nodošana kompetentām amatpersonām un institūcijām; kontrole pār to, kā tiek izpildīti pašvaldību apstiprinātie noteikumi, par kuru pārkāpšanu paredzēta administratīvā atbildība, kā arī naudas sodu uzlikšana par šo noteikumu pārkāpšanu un to piedzīšana; Valsts policijas un Valsts drošības dienesta atbalstīšana sabiedrības drošības garantēšanā un noziedzības apkarošanā; tūlītēju draudu novēršana, ja persona, kas atrodas mājoklī vai tā tuvumā, var nodarīt kaitējumu aizsargājamās personas dzīvībai, brīvībai vai veselībai, līdz tiesa izskata jautājumu par pagaidu aizsardzību pret vardarbību. Ņemot vērā pašvaldības policijas darba specifiku, to darbiniekiem nav iespējams darba uzdevumu veikšanu organizēt attālināti.Lai pašvaldības policija pilnvērtīgi veiktu normatīvajos aktos noteikto funkciju izpildi, darbiniekiem amata pienākumus ir jāveic klātienē, un arī saskarsmē ar attiecīgajai iestādei nepiederošām personām. Jāņem vērā tas, ka nav pieļaujama pašvaldības policijas darbinieku liela skaita pakļaušana inficēšanās riskam, kas varētu izraisīt nespēju pildīt dienesta pienākumus.Ievērojot minēto, svarīgi prioritāri vakcinēt Latvijas Republikas pilsētu un novadu pašvaldības policiju darbiniekus, kuri ietilpst V prioritāri vakcinējamo personu grupā, iespējami tuvākā laikā, tādējādi saglabājot šo iestāžu darbības nepārtrauktību, kas nepieciešama iekšējās drošības uzdevumu nodrošināšanai.  |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz Aizkraukles novada, Aknīstes novada, Alūksnes novada, Auces novada, Ādažu novada, Bauskas novada, Beverīnas novada, Brocēnu novada, Carnikavas novada, Cēsu novada, Dobeles novada, Dundagas novada, Garkalnes novada, Grobiņas novada, Gulbenes novada, Jaunpils novada, Jelgavas novada, Jelgavas pilsētas, Jēkabpils pilsētas, Jūrmalas pilsētas, Kocēnu novada, Kokneses novada, Kuldīgas novada, Ķekavas novada, Lielvārdes novada, Liepājas pilsētas, Limbažu novada, Līgatnes novada, Mārupes novada, Nīcas novada, Ogres novada, Olaines novada, Pāvilostas novada, Pļaviņu novada, Priekuļu novada, Rīgas, Rucavas novada, Rundāles novada, Salaspils novada, Saldus novada, Siguldas novada, Skrundas novada, Stopiņu novada, Strenču novada, Talsu novada, Tukuma novada, Valmieras pilsētas, Ventspils pilsētas un Viesītes novada pašvaldības policijas darbiniekiem.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav plānota, jo projektā ietvertais tiesiskais regulējums sabiedrību kopumā neietekmēs. |
| 2. | Sabiedrības līdzdalība projekta izstrādē | Projekts šo jomu neskar.  |
| 3. | Sabiedrības līdzdalības rezultāti | Projekts šo jomu neskar.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nacionālais veselības dienests, Latvijas Republikas pilsētu un novadu pašvaldības - Aizkraukles novada pašvaldība, Aknīstes novada pašvaldība, Alūksnes novada pašvaldība, Auces novada pašvaldība, Ādažu novada pašvaldība, Bauskas novada pašvaldība, Beverīnas novada pašvaldība, Brocēnu novada pašvaldība, Carnikavas novada pašvaldība, Cēsu novada pašvaldība, Dobeles novada pašvaldība, Dundagas novada pašvaldība, Garkalnes novada pašvaldība, Grobiņas novada pašvaldība, Gulbenes novada pašvaldība, Jaunpils novada pašvaldība, Jelgavas novada pašvaldība, Jelgavas pilsētas dome, Jēkabpils pilsētas dome, Jūrmalas pilsētas dome, Kocēnu novada pašvaldība, Kokneses novada pašvaldība, Kuldīgas novada pašvaldība, Ķekavas novada pašvaldība, Lielvārdes novada pašvaldība, Liepājas pilsētas dome, Limbažu novada pašvaldība, Līgatnes novada pašvaldība, Mārupes novada pašvaldība, Nīcas novada pašvaldība, Ogres novada pašvaldība, Olaines novada pašvaldība, Pāvilostas novada pašvaldība, Pļaviņu novada pašvaldība, Priekuļu novada pašvaldība, Rīgas dome, Rucavas novada pašvaldība, Rundāles novada pašvaldība, Salaspils novada pašvaldība, Saldus novada pašvaldība, Siguldas novada pašvaldība, Skrundas novada pašvaldība, Stopiņu novada pašvaldība, Strenču novada pašvaldība, Talsu novada pašvaldība, Tukuma novada pašvaldība, Valmieras pilsētas dome, Ventspils pilsētas dome, Viesītes novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz jaunu institūciju veidošanu, kā arī neparedz esošo institūciju funkciju paplašināšanu. Ar noteikumu projektu noteiktā funkcija tiks īstenota esošo cilvēkresursu ietvaros. |
| 3. | Cita informācija | Nav. |

Iekšlietu ministrs Sandis Ģirģens

Vīza: valsts sekretārs Dimitrijs Trofimovs

N.Lazukova-Šejanova

67219177, nadezda.lazukova@iem.gov.lv